Energieffektivisering:

LED-Belysning: Sammen med vores nabo A/B Højen II, har vi skiftet vores fælles vejbelysning. Arbejdet blev færdigt den 14. november 2015. Vi kan allerede nu konstatere, at skiftet til LED-pærer har reduceret vores

forbrug med lidt over 50%. Endvidere har vi fået installeret trancientbeskyttelse på hver stander.(sikring mod lynnedslag m.m.). Vor andel af udgiften var kr. 19.575,- og vi forventer at spare ca. kr. 7.000,- årligt. Det betyder, at investeringen er tilbagebetalt på ca. 33 mdr. Det er flot og meget hurtigt.

Gasfyr: På Generalforsamlingen den 23. april 2015 blev bl.a. besluttet, at udskiftning og nødvendige repara-

tioner af gasfyr, varmtvandsbeholder og gulvvarmeanlæg påhviler andelsboligforeningen og ikke den

enkelte andelshaver. På Ekstraord. Generalforsamling den 24. november 2015 blev besluttet at udskifte

bestående ikke-kondenserende gasfyr til et nyt kondenserende gasfyr af mærket Vaillant eco Tec plus

VCW 246/5-5 og med vandbeholder Actostor. Der forventes en besparelse i energiforbruget på ca. 18 – 20%. Denne udskiftning kan gennemføres uden forhøjelse af boligafgiften og uden låneoptagelse. Og uden

reduktion af Andelskronen. Altså fuldstændig selvfinansieret. Ved udskiftning af gasfyret opnår vi endvidere et energisparetilskud på kr. 88.800,-, som vi modtager fra SK-Forsyning, Slagelse.

Vi håber, at vores energieffektivisering vil medføre en ændring af vores energimærkning fra C til niveau B.

Slagelse, 26. januar 2016

Preben Gissel

Opfølgning på ovennævnte investeringer efter det 1. år:

LED-Belysning: 1/12-2014 – 30/11-2015 forbrug: 13.342 kwh Beløb kr. 30.014,-

1/12-2015 – 30/11-2016 forbrug: 5.904 kwh Beløb kr. 13.975,-

Besparelse, i alt forbrug: 7.438 kwh = 55,7% Beløb kr. 16.039,- = 53,4%

1/12-2016 – 30/11-2017 forbrug: 6.132 kwh Beløb kr. 14.334

1/12-2017 – 30/11-2018 forbrug: 6.089 kwh Beløb kr. 14.279

Gas-fyr: 1/4-2015 – 31/3-2016 forbrug: 21.298 m3

1/4-2016 – 31/3-2017 forbrug: 18.222 m3

Besparelse, i alt forbrug: 3.076 m3 = 14,4%

1/4-2017 – 31/3-2018 forbrug: 19.790 m3

For den enkelte andelshaver har der også været en ganske betydelig reduktion i el-forbruget, idet en

moderne cirkulationspumpe er mere effektiv og bruger betydelig mindre elektricitet.

Slagelse, 18. juni 2017

25/3-2019, tilføjet nye tal

Preben Gissel